దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
వరుణ్ తేజ్ ‘అంతరిక్షం’ ఫస్ట్‌లుక్.. మైండ్ బ్లోయింగ్
స్వాతంత్య్ర దినోత్సవ వేడుక సందర్భంగా సినీ ప్రేక్షకుల్ని థ్రిల్ చేస్తూ.. వివిధ సినిమాల ఫస్ట్ లుక్, టీజర్‌లతో శుభాకాంక్షల్ని తెలియజేస్తున్నారు హీరోలు, దర్శకులు.
Samayam Telugu | Updated:
Aug 15, 2018, 10:21AM IST
స్వాతంత్య్ర దినోత్సవ వేడుక సందర్భంగా సినీ ప్రేక్షకుల్ని థ్రిల్ చేస్తూ.. వివిధ సినిమాల ఫస్ట్ లుక్, టీజర్‌లతో శుభాకాంక్షల్ని తెలియజేస్తున్నారు హీరోలు, దర్శకులు. ఇప్పటికే ఎన్టీఆర్ ‘అరవింద సమేత’ టీజర్ నెట్టింట్లో సందడి చేస్తుండగా.. క్రిష్ ‘మణికర్ణిక’ ఫస్ట్‌లుక్ కూడా నేడే విడుదలైంది. ఇక మెగా ప్రిన్స్ వరుణ్ తేజ్ తన అప్ కమింగ్ మూవీ ఫస్ట్‌లుక్, టైటిల్‌ను సోషల్ మీడియా ద్వారా విడుదల చేస్తూ.. ప్రేక్షకులకు స్వాతంత్ర్య దినోత్సవ శుభాకాంక్షల్ని తెలియజేశారు.
మెగా హీరో వరుణ్ తేజ్ వరుస విజయాలతో మంచి ఊపుమీద ఉన్నాడు. ‘ఫిదా’ వంటి బ్లాక్ బస్టర్ హిట్ తరువాత.. ‘తొలిప్రేమ’ అంటూ ప్రేమికుల మదిని దోచారు. మొదట్లో ఫ్యామిలీ ఎంటర్‌టైనర్ మూవీస్‌లో నటించిన ఈ యువ హీరో ఆ తరువాత రొమాంటిక్ ప్రేమకథా చిత్రాలతో సక్సెస్ అయ్యారు. తాజాగా ఈ మెగా హీరో ‘ఘాజీ’ ఫేమ్ సంకల్ప్ రెడ్డితో సైన్స్‌ఫిక్షన్ నేపథ్యంలో సాగే ప్రయోగాత్మక కథే ‘అంతరిక్షం’.
ఇటీవల ఈ మూవీ కాన్సెప్ట్ పోస్టర్‌‌తో అంచనాలు పెంచేసిన ఈ మూవీ ఫస్ట్‌లుక్‌తో మరిన్ని అంచనాలకు చేరువైంది. ‘అంతరిక్షం’లో వరుణ్ తేజ్‌ను వ్యోమగామిగా చూపించబోతున్నారు దర్శకుడు సంకల్ప్ రెడ్డి. రానా నటించిన ‘ఘాజీ’ చిత్రంతో టాలీవుడ్ ఎంట్రీ ఇచ్చిన తెలంగాణ కుర్రాడు సంకల్ప్ రెడ్డి.. తొలిచిత్రం తోటే నేషనల్ అవార్డ్ అందుకున్నారు. అమెరికా, రష్యా వంటి దేశాల్లో ఇప్పటికే సబ్ మెరైన్ ఆధారంగా చాలా సినిమాలు వచ్చాయి. మొదటిసారిగా భారతదేశంలో 'ఘాజీ' సినిమా ద్వారా ఈ ప్రయత్నాన్ని తెరపై ఆవిష్కరించారు దర్శకుడు సంకల్ప్ రెడ్డి. ఇప్పుడు ఇదే స్పూర్తితో మరో ప్రయోగాత్మక చిత్రాన్ని రూపొందిస్తున్నారు.
వి.ఎఫ్‌.ఎక్స్‌కు ప్రాధాన్యం ఉన్న ఈ చిత్రానికి హాలీవుడ్ టెక్నికల్‌ టీమ్‌ పనిచేస్తుంది. వాళ్లతో కలిసి వరుణ్ దిగిన ఫోటోలు షేర్ చేశారు వరుణ్. ఈ చిత్రంలో వరుణ్‌కి జోడీగా లావణ్య త్రిపాఠి, ఆదితీరావు హైదరీ నటిస్తున్నారు. ఫస్ట్‌ఫ్రేం ఎంటర్‌టైన్‌మెంట్స్‌ పతాకంపై రాజీవ్‌ రెడ్డి ఎదుగురు, రాధాకృష్ణ జాగర్లమూడి (క్రిష్‌), సాయిబాబు సంయుక్తంగా నిర్మిస్తున్నారు. ఆల్ ది బెస్ట్ ‘అంతరిక్షం’ టీం.
Bringing you all an out of the world experience. The first look and title of my next film. #Antariksham9000kmph… https://t.co/M1e9yScUrm
&mdash; Varun Tej Konidela (@IAmVarunTej) 1534305610000